L’Exposició del Ninot obrirà al públic del 10 al 13 de març
2025-07-24

La Casa de Cultura torna a ser el punt de trobada fallera i, un any més albergarà, en la Sala d’Actes, L’Exposició del Ninot 2025 de Burjassot. Els ninots escollits i presentats per les comissions locals es podran visitar del dilluns 10 al dijous 13 de març, en horari de 17.00 a 20.00 hores.

El dia de la inauguració, el passat 2 de març, per part de l’alcalde, Rafa García, la regidora de Falles, Estefanía Ballesteros i de la presidenta de la Federació de Falles, Mª José Carretero Gómez, les màximes i els màxims representants de la festa fallera de 2025 van visitar l’exposició.

En la vesprada del divendres 14 de març, cada comissió arreplegarà el seu ninot per a procedir a la Plantà en els monuments, iniciant així els dies grans de la festa fallera.